ΚΑΝΟΝΙΣΜΟΣ (ΕΚ) αριθ. 507/95 ΤΗΣ ΕΠΙΤΡΟΠΗΣ της 7ης Μαρτίου 1995 που επιβάλλει οριστικά ποσοτικά όρια στις εισαγωγές στην Κοινότητα ορισμένων κλωστοϋφαντουργικών προϊόντων (κατηγορίες 23 και 24) καταγωγής Δημοκρατίας της Ινδίας και ορισμένων κλωστοϋφαντουργικών προϊόντων (κατηγορία 23) καταγωγής Δημοκρατίας της Ινδονησίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3030/93 του Συμβουλίου της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 3289/94 (2), και ιδίως το άρθρο 10,

Εκτιμώντας:

ότι το άρθρο 10 του κανονισμού (ΕΟΚ) αριθ. 3030/93 καθορίζει τους όρους υπό τους οποίους μπορεί να επιβάλλονται ποσοτικά όρια-

ότι οι εισαγωγές στην Κοινότητα ορισμένων κλωστοϋφαντουργικών προΐόντων των κατηγοριών 23 και 24 καταγωγής Δημοκρατίας της Ινδίας (που στο εξής αναφέρεται ως "Ινδία") και της κατηγορίας 23 καταγωγής Δημοκρατίας της Ινδονησίας (που στο εξής αναφέρεται ως "Ινδονησία") που ορίζονται στο παράρτημα του παρόντος κανονισμού και έχουν υπερβεί το επίπεδο που αναφέρεται στο άρθρο 10 παράγραφος 1 σε συνδυασμό με το παράρτημα ΙΧ του κανονισμού (ΕΟΚ) αριθ. 3030/93-

ότι, σύμφωνα με το άρθρο 10 παράγραφος 3 του κανονισμού (ΕΟΚ) αριθ. 3030/93, η Ινδία και η Ινδονησία έχουν ειδοποιηθεί στις 28 Οκτωβρίου 1994 σχετικά με τα αιτήματα για την έναρξη διαβουλεύσεων όσον αφορά τις εισαγωγές στην Κοινότητα κλωστοϋφαντουργικών προϊόντων των εν λόγω κατηγοριών-

ότι, εν αναμονή μιας αμοιβαία ικανοποιητικής λύσης, οι εισαγωγές στην Κοινότητα των προϊόντων που υπάγονται στις κατηγορίες 23 και 24 καταγωγής Ινδίας και στην κατηγορία 23 καταγωγής Ινδονησίας υπόκεινται σε ποσοτικά όρια για την περίοδο από 28 Οκτωβρίου 1994 μέχρι 28 Ιανουαρίου 1995, βάσει του κανονισμού (ΕΚ) αριθ. 2797/94 του Συμβουλίου (3)-

ότι, σαν αποτέλεσμα των διαβουλεύσεων με την Ινδία, συμφωνήθηκε ότι η Ινδία από 28 Οκτωβρίου 1994, θα περιορίσει τις εξαγωγές της στην Κοινότητα των εν λόγω κλωστοϋφαντουργικών προϊόντων για τα έτη 1994 και 1995 και ότι θα εφαρμόζονται στα προϊόντα αυτά οι διατάξεις της συμφωνίας για το εμπόριο κλωστοϋφαντουργικών προϊόντων μεταξύ της Κοινότητας και της Ινδίας, οι οποίες αφορούν τις εξαγωγές προϊόντων που υπόκεινται στα ποσοτικά όρια που καθορίζονται στο παράρτημα ΙΙ της συμφωνίας και ιδιαίτερα εκείνες που έχουν σχέση με το σύστημα διπλού ελέγχου-

ότι, σαν αποτέλεσμα των διαβουλεύσεων με την Ινδονησία, συμφωνήθηκε ότι η Ινδονησία από 28 Οκτωβρίου 1994, θα περιορίσει τις εξαγωγές της στην Κοινότητα των εν λόγω κλωστοϋφαντουργικών προϊόντων για τα έτη 1994 και 1995 και ότι θα εφαρμόζονται στα προϊόντα αυτά οι διατάξεις της συμφωνίας για το εμπόριο κλωστοϋφαντουργικών προϊόντων μεταξύ της Κοινότητας και της Ινδονησίας, οι οποίες αφορούν τις εξαγωγές προϊόντων που υπόκεινται στα ποσοτικά όρια που καθορίζονται στο παράρτημα ΙΙ της συμφωνίας και ιδιαίτερα εκείνες που αφορούν το σύστημα διπλού ελέγχου-

ότι, για το λόγο αυτό, πρέπει να επιβεβαιωθεί ότι οι εισαγωγές στην Κοινότητα προϊόντων για τα οποία εισάγονται οριστικά ποσοτικά όρια εξακολουθούν να υπόκεινται από τις 28 Οκτωβρίου 1994 στις διατάξεις του κανονισμού (ΕΟΚ) αριθ. 3030/93 οι οποίες εφαρμόζονται στις εισαγωγές προϊόντων που υπόκεινται στα ποσοτικά όρια που ορίζονται στο παράρτημα V του λόγω κανονισμού και, ιδίως, σε εκείνες που αφορούν το σύστημα διπλού ελέγχου που περιγράφεται στο παράρτημα ΙΙΙ που αναφέρονται στο άρθρο 10 παράγραφος 4 του κανονισμού (ΕΟΚ) αριθ. 3030/93-

ότι τα προϊόντα που υπάγονται στις κατηγορίες 23 και 24 και έχουν εξαχθεί από την Ινδία στις 28 Οκτωβρίου 1994 ή μετά την ημερομηνία αυτή πρέπει να καταλογίζονται στα ποσοτικά όρια που ορίζονται για την περίοδο από 28 Οκτωβρίου μέχρι 31 Δεκεμβρίου 1994 και από 1ης Ιανουαρίου μέχρι 31 Δεκεμβρίου 1995-

ότι τα προϊόντα που υπάγονται στην κατηγορία 23 και έχουν εξαχθεί από την Ινδονησία στις 28 Οκτωβρίου 1994 ή μετά την ημερομηνία αυτή πρέπει να καταλογίζονται στο ποσοτικό όριο που ορίζεται για την περίοδο από 28 Οκτωβρίου μέχρι 31 Δεκεμβρίου 1994 και από 1ης Ιανουαρίου μέχρι 31 Δεκεμβρίου 1995-

ότι τα ποσοτικά όρια για τις εισαγωγές προϊόντων των κατηγοριών 23 και 24 δεν θα πρέπει να εμποδίζουν την εισαγωγή προϊόντων που καλύπτονται από αυτές και έχουν φορτωθεί από την Ινδία πριν από την έναρξη ισχύος του κανονισμού (ΕΚ) αριθ. 2797/94 ή μεταξύ 29 Ιανουαρίου 1995 και της ημερομηνίας έναρξης της ισχύος του παρόντος κανονισμού-

ότι τα ποσοτικά όρια για εισαγωγές προϊόντων της κατηγορίας 23 δεν θα εμποδίζουν την εισαγωγή προϊόντων που καλύπτονται από αυτά και έχουν φορτωθεί από την Ινδονησία πριν από την έναρξη ισχύος του κανονισμού (ΕΚ) αριθ. 2797/94 ή μεταξύ 29 Ιανουαρίου 1995 και της ημερομηνίας έναρξης της ισχύος του παρόντος κανονισμού-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη των διατάξεων του άρθρου 2, οι εισαγωγές στην Κοινότητα κατηγοριών προϊόντων καταγωγής Ινδίας (κατηγορία 23 και 24) και Ινδονησίας (κατηγορία 23) που απαριθμούνται στο παράρτημα, υπόκεινται στα ποσοτικά όρια που ορίζονται στο παράρτημα αυτό για τις περιόδους από 28 Οκτωβρίου μέχρι 31 Δεκεμβρίου 1994 και από 1ης Ιανουαρίου μέχρι 31 Δεκεμβρίου 1995.

Άρθρο 2

Οι εισαγωγές των προϊόντων που αναφέρονται στο άρθρο 1 και έχουν φορτωθεί από την Ινδία και την Ινδονησία στις 28 Οκτωβρίου 1994 ή μετά την ημερομηνία αυτή, υπόκεινται στις διατάξεις του κανονισμού (ΕΟΚ) αριθ. 3090/93 που εφαρμόζεται στις εισαγωγές στην Κοινότητα προϊόντων που υπόκεινται στα ποσοτικά όρια που αναφέρονται στο παράρτημα V του εν λόγω κανονισμού και, ιδίως, στο σύστημα διπλού ελέγχου που περιγράφεται στο παράρτημα ΙΙΙ του εν λόγω κανονισμού.

Όλες οι ποσότητες προϊόντων που υπάγονται στις κατηγορίες 23 και 24 και έχουν φορτωθεί από την Ινδία για την Κοινότητα στις 28 Οκτωβρίου 1994 ή μετά την ημερομηνία αυτή και έχουν τεθεί σε ελεύθερη κυκλοφορία, πρέπει να αφαιρούνται από τις αντίστοιχες ποσότητες που αναφέρονται στο παράρτημα.

Όλες οι ποσότητες προϊόντων που υπάγονται στην κατηγορία 23 και έχουν φορτωθεί από την Ινδονησία για την Κοινότητα στις 28 Οκτωβρίου 1994 ή μετά την ημερομηνία αυτή και έχουν τεθεί σε ελεύθερη κυκλοφορία, πρέπει να αφαιρούνται από τις αντίστοιχες ποσότητες που αναφέρονται στο παράρτημα.

Τα όρια που καθορίζονται στο παράρτημα δεν εμποδίζουν την εισαγωγή προϊόντων που υπάγονται στις κατηγορίες 23 και 24 αλλά έχουν φορτωθεί από την Ινδία πριν από την ημερομηνία έναρξης της ισχύος του κανονισμού (ΕΚ) αριθ. 2797/94 ή μεταξύ 29 Ιανουαρίου 1995 και της ημερομηνίας έναρξης ισχύος του παρόντος κανονισμού.

Τα όρια που καθορίζονται στο παράρτημα δεν εμποδίζουν την εισαγωγή προϊόντων που υπάγονται στην κατηγορία 23 αλλά έχουν φορτωθεί από την Ινδονησία πριν από την ημερομηνία έναρξης ισχύος του κανονισμού (ΕΚ) αριθ. 2797/94 ή μεταξύ 29 Ιανουαρίου 1995 και της ημερομηνίας έναρξης ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαρτίου 1995.

Για την Επιτροπή

Leon BRITTAN

Αντιπρόεδρος

(1) ΕΕ αριθ. L 275 της 8. 11. 1993, σ. 1.

(2) ΕΕ αριθ. L 349 της 31. 12. 1994, σ. 85.

(3) ΕΕ αριθ. L 297 της 18. 11. 1994, σ. 3.

ΠΑΡΑΡΤΗΜΑ

"" ID="1">23> ID="2">5508 20 10> ID="3">Νήματα από τεχνητές ίνες μη συνεχείς, μη σκυσκευασμένα για τη λιανική πώληση> ID="4">Ινδία> ID="5">τόνοι> ID="6">1 995> ID="7">13 780"> ID="4">Ινδονησία> ID="6">2 315> ID="7">13 780"> ID="2">5510 11 00"> ID="2">5510 12 00"> ID="2">5510 20 00"> ID="2">5510 30 00"> ID="2">5510 90 00"> ID="1">24> ID="2">6107 21 00> ID="3">Νυχτικά, πιτζάμες, ρόμπες λουτρού, ρόμπες δωματίου και παρόμοια είδη, από πλεκτό, για άνδρες ή αγόρια> ID="4">Ινδία> ID="5">1 000 τεμάχια> ID="6">7 058> ID="7">48 760"> ID="2">6107 22 00"> ID="2">6107 29 00"> ID="2">6107 91 10"> ID="2">6107 91 90"> ID="2">6107 92 00"> ID="2">ex 6107 99 00"> ID="2">6108 31 10> ID="3">Νυχτικά, πιτζάμες, ελαφρές ρόμπες για το σπίτι (νεγκλιζέ), ρόμπες λουτρού, ρόμπες δωματίου και παρόμοια είδη, από πλεκτό, για γυναίκες ή κορίτσια"> ID="2">6108 31 90"> ID="2">6108 32 11"> ID="2">6108 32 19"> ID="2">6108 32 90"> ID="2">6108 39 00"> ID="2">6108 91 10"> ID="2">6108 91 90"> ID="2">6108 92 00"> ID="2">6108 99 10">